stanford-oval/wikipedia huggingface dataset:
סדרת דרמה המשכית
מחקר והגות אקדמית

בעשורים האחרונים התפתח תחום המחקר של הדרמות הטלוויזיוניות, באופן שניתן לחלקו לשלוש זוויות: גישה דרמטית, גישה סמיוטית–תרבותית וגישה היסטורית.
חוקר הדרמה מרטין אסלין (אנ'), שהוא בין המזוהים עם הגישה הדרמטית, החל לפרסם מאמרים אודות הדרמה הטלוויזיונית משנות ה־70 של המאה ה־20, והיה בין אלו שטענו להשפעה משמעותית של הדרמות הטלוויזיוניות על החברה, כנגד התפיסה שהייתה מקובלת באמצע המאה ה־20, שהתייחסה לטלוויזיה בביטול כאמצעי לבידור זול. חוקרים שונים תיעדו כיצד עם התפתחות מדיום הטלוויזיה, חלחלה הדרמה בהדרגה מסדרות הדרמה הייעודיות גם לסוגים אחרים של תכנים טלוויזיוניים, דוגמת מגישי חדשות, מרואיינים, ואף פרסומות, המשתמשים במאפיינים של דרמה תאטרלית בהעברת המסרים.
תאורטיקן התרבות ג'ון פיסק (אנ') הוא בין אלו המזוהים עם הגישה הסמיוטית–תרבותית. לפי תפיסתו של פיסק, הטלוויזיה היא סוכן תרבות המייצר משמעויות ומפיץ אותן. בהתאם, מחלק פיסק את התכנים הטלוויזיוניים לשלוש רמות: "מציאות", "ייצוג" ו"אידאולוגיה". ברמת ה"מציאות" מנסים יוצרי התוכן בטלוויזיה לשקף את המציאות החברתית בהתאם לקודים שונים מקובלים, הבאים לידי ביטוי בין היתר בהופעה חיצונית, שפת גוף וכדומה. ברמת ה"ייצוג" משתמשים הבמאים בכלים של צילום, תאורה, קול ועריכה כדי לתת לסצנה מסוימת אווירה, למשל, יצירת אינטימיות או הצגת דמות מסוימת כעליונה לעומת דמות אחרת. רמת ה"אידאולוגיה" משלימה את התוכן של היצירה בהתאם לערכים המשותפים ליוצרים ולקהל היעד, אולם לא בהכרח משותפים לקהלים אחרים הצופים ביצירה.
הגישה ההיסטורית בוחנת את הקשר בין דרמות טלוויזיוניות לשינויים חברתיים, כולל השתתפותה של הדרמה הטלוויזיוני בעיצובם של השינויים החברתיים באופן פעיל. על פי חוקרי תרבות שונים, בבחינת הדרמות של תקופה מסוימת יש ערך בהבנה עמוקה יותר של התרבות באזור ובזמן בו נוצרו הדרמות, וכן בלימוד הקונפליקטים המעסיקים את בני התקופה והאזור. עם זאת, במקרים רבים ה"מראה" הדרמטית המחקה את החברה אינה אמורה להיות מדויקת, אלא מעוותת ומוגזמת.
ג'ון פיסק אף השווה בין שני מודלים עלילתיים טלוויזיוניים ואפיין אותם כ"דרמה גברית" ו"דרמה נשית". במודל הגברי (המודגם על ידי פיסק בין היתר באמצעות סדרת הפעולה "צוות לעניין") מקפידים יותר יוצרי הסדרה "לסגור" את סופו של כל פרק, כך שהגיבורים מצליחים לבצע את משימתם ולהדגים את יכולותיהם, בדרך כלל סמוך לשיא הפרק – לרוב באמצעות פעולה פיזית שיש לנקוט בה. במודל הנשי (המודגם באמצעות אופרות הסבון הקלאסיות) סיומי הפרקים נוטים להיות פתוחים, ופתרון הבעיות הוא תהליך מורכב ומתמשך שמצריך שיחות אינטימיות רגשיות. במובן זה, הסדרות במודל ה"גברי" המשכיות הרבה פחות מהסדרות במודל ה"נשי", שבעלות מאפיינים קלאסיים יותר של סדרות המשכיות, דוגמת התאמת חודשי השנה בסדרה לאלו במציאות, המשכיות עלילתית והתפתחות של הדמויות. במודל הגברי הסדרה מוצגת בדרך כלל מזווית אחת, של ה"טובים", בעוד שבמודל העלילה הנשי נסיבות מורכבות מוצגות לא פעם ממגוון זוויות, בהן דמויות שונות מגיבות באופן שונה לסיטואציה דומה.
ראו גם

צפיית בינג'
הערות שוליים

1 2 3 4 5 6 7 8 9  איתי חרל"פ, דרמה בשלושה חלקים (ופרולוג): היסטוריוגרפיה של הדרמה הישראלית בטלוויזיה (עמ' 31-30, 36-33, 39-38), באתר המכללה האקדמית ספיר ("מאמר מקורי", גיליון 12), ‏אפריל 01, 2014
1 2  דן אוריין, דרמה טלוויזיונית (עמ' 8-7, 13), הוצאת מכון מופ"ת, ‏תשס"ד
1 2 3 4 5 6  דן אוריין, דרמה טלוויזיונית (עמ' 71-70, 77, 86-84, 93, 100-99), הוצאת מכון מופ"ת, ‏תשס"ד
↑  טלוויזיה בארצות הברית, באתר אנציקלופדיה בריטניקה
1 2 3 4 5  הטלוויזיה של ארצות הברית - שנות ה-80: הטלוויזיה מוגדרת מחדש, באתר אנציקלופדיה בריטניקה
↑  Jim Cox, Historical Dictionary of American Radio Soap Operas, Google Books
↑  תוכניות טלוויזיה ורשתות רדיו – תור הזהב (1959-1948)
1 2  תוכניות טלוויזיה ורשתות רדיו – שנות ה-60, באתר אנציקלופדיה בריטניקה
↑  טלוויזיה בארצות הברית - סוף שנות ה-60 ותחילת שנות ה-70
↑  טלוויזיה בארצות הברית - שנות ה-70 המאוחרות: האסקפיזם החדש, באתר אנציקלופדיה בריטניקה
↑  דן אוריין, דרמה טלוויזיונית (עמ' 85-84), הוצאת מכון מופ"ת, ‏תשס"ד
1 2 3 4 5 6 7 8 9  נועה לביא, מדרמה לריאליטי - From Drama to Reality — The Meaning of Television Quality in the Eyes of Television Creators: מה היא איכות בעיני יוצרי ויוצרות טלוויזיה? (עמ' 102-99, 116), Israeli Sociology / סוציולוגיה ישראלית, כרך יט, חוברת 2 (July 2018 / תשע"ח, יולי 2018)
↑  טלוויזיה בארצות הברית - אובדן החוויה המשותפת, באתר אנציקלופדיה בריטניקה
1 2 3  דן אוריין, דרמה טלוויזיונית (עמ' 25-23, 31-28, 38-36), הוצאת מכון מופ"ת, ‏תשס"ד
1 2 3 4 5 6  דן אוריין, דרמה טלוויזיונית (עמ' 111-107, 119-115), הוצאת מכון מופ"ת, ‏תשס"ד
1 2 3 4 5 6 7  דן אוריין, דרמה טלוויזיונית (עמ' 49-41, 58, 63-61), הוצאת מכון מופ"ת, ‏תשס"ד
↑  כללי הרשות השנייה לטלוויזיה ורדיו (תכניות ממומנות של בעל רישיון כללי לשידורי כבלים או בעל רישיון לשידורי לוויין), תשפ"ב-2021, באתר נבו
1 2  תיקון כללי הפקות מקומיות–הגדרת הפקה מקומית, הפקות דרמה ותעודה והפקות בתחומי המדע, המוסיקה, התרבות והאמנות, באתר משרד התקשורת, ‏2.2.2017
1 2  דן אוריין, דרמה טלוויזיונית (עמ' 19-16), הוצאת מכון מופ"ת, ‏תשס"ד
↑  איתי חרל"פ, דרמה בשלושה חלקים (ופרולוג): היסטוריוגרפיה של הדרמה הישראלית בטלוויזיה (עמ' 45-42), באתר המכללה האקדמית ספיר ("מאמר מקורי", גיליון 12), ‏אפריל 01, 2014
| --- | --- |
בקרת זהויות :  GND: 4154072-4  NKC: ph126520
סיילם איליז

| --- | --- |

 לידה:  19 באוגוסט 1999 (בת 25) מיל ואלי, ארצות הברית 
 שם במה:  Salem Ilese 
 מוקד פעילות:  ארצות הברית 
 תקופת הפעילות:  מ-2018 
 מקום לימודים:  מכללת ברקלי למוזיקה 
 סוגה:  מוזיקת פופ 
 שפה מועדפת:  אנגלית 
 כלי נגינה:  גיטרה, מקלדת אלקטרונית 
 חברת תקליטים:  קרוליין רקורדס, TenThousand Projects, Caroline Distribution, קפיטול רקורדס 
 פרופיל ב-IMDb
 
סיילם איליז (באנגלית: Salem Ilese, נולדה ב-19 באוגוסט 1999), הידועה גם כסיילם דאוורן, היא זמרת-יוצרת אמריקאית.
ביוגרפיה

איליז נולדה במיל ואלי, קליפורניה. היא החלה לכתוב שירים בגיל 10, ולקחה שיעורים אצל הפזמונאית בוני הייז בסן פרנסיסקו. מאוחר יותר, החלה איליז ללמוד במכללת ברקלי למוזיקה.
קריירה

בשנת 2017 הוציאה איליז את המיני-אלבום הראשון שלה, 757.
ב-24 ביולי 2020 פרסמה איליז את הסינגל "Mad at Disney", שהפך ללהיט ואף זכה לתואר זהב על ידי איגוד תעשיית ההקלטות האמריקאי. השיר נכנס למצעד ה-Viral 50 של ספוטיפיי, הגיע בשיאו במקום ה-67 בבילבורד גלובל 200 בשנת 2020, נכלל ברולינג סטון טופ 100 בשנת 2020, והגיע למקום ה-16 בטופ טרילר גלובל של בילבורד בשנת 2021.
איליז הייתה שותפה לכתיבת השירים "Here's Your Perfect" של ג'יימי מילר, "Build a Bitch" של בלה פורץ' ו-"Anti-Romantic" של להקת הבנים TXT (אנ').
במאי 2021 הוציאה איליז את המיני-אלבום השני שלה, (L)only Child.
ב-21 ביולי 2023 הוציאה את הסינגל "Strongly Worded Letter".
דיסקוגרפיה > מיני-אלבומים

2017: 757
2020: (L)only Child
2022: Unsponsored Content
כתיבת שירים

| שנה | אמן | רצועה |
| --- | --- | --- |
| 2018 | סיילם איליז | "Awake" |
| 2019 | סיילם איליז | "Impatient" |
| 2019 | סיילם איליז | "Impatient" (רמיקס של Fish Fox) |
| 2019 | סיילם איליז | "Impatient" (רמיקס של Konstellation) |
| 2019 | סיילם איליז | "Impatient" (רמיקס של דייוויד בקש) |
| 2019 | סיילם איליז | "Impatient" (רמיקס של Spoove) |
| 2019 | סיילם איליז | "Impatient" (רמיקס של ג'ורדן ריי) |
| 2019 | סיילם איליז | "Numbers Game" |
| 2019 | סיילם איליז | "Roshambo" |
| 2019 | סיילם איליז | "Time Machine" |
| 2019 | סיילם איליז | "757" |
| 2019 | סיילם איליז | "Bad Word" |
| 2019 | Gattuso | "Love Is Not Enough" (בהשתתפות סיילם איליז) |
| 2020 | סיילם איליז | "It Gets Better" |
| 2020 | סיילם איליז | "Roses to His Ex" |
| 2020 | סיילם איליז | "Marry Christmas" |
| 2020 | סיילם איליז | "Coke & Mentos" |
| 2020 | סיילם איליז | "Mad at Disney" |
| 2020 | Myrne | "Splinter" (עם סיילם איליז) |
| 2020 | TIMMS | "Itsy Bitsy" |
| 2020 | Lev | "When I Hurt You" |
| 2021 | סיילם איליז | "Ben & Jerry" |
| 2021 | סיילם איליז | "(L)only Child" |
| 2021 | סיילם איליז | "good, not great" |
| 2021 | סיילם איליז | "Romeo & Juliet" |
| 2021 | סיילם איליז | "Dinosaurs" |
| 2021 | סיילם איליז | "Forgiveness" |
| 2021 | סיילם איליז | "About a Breakup" |
| 2021 | Surfaces | "Come with Me" (בהשתתפות סיילם איליז) |
| 2021 | אלן ווקר | "Fake a Smile" (בהשתתפות סיילם איליז) |
| 2021 | LLusion | "Yoga" (בהשתתפות סיילם איליז) |
| 2021 | מיה רודריגז | "Million Dollar Bitch" |
| 2021 | MASN | "Don't Talk" |
| 2021 | איימנבק | "Dancing on Dangerous" |
| 2021 | ג'יימי מילר | "Here's Your Perfect" |
| 2021 | TXT (אנ') | "Anti-Romantic" |
| 2021 | בלה פורץ' | "Build a Bitch" |
| 2021 | בלה פורץ' | "Inferno" |
| 2022 | סיילם איליז | "Jake from State Farm" |
| 2022 | סיילם איליז | "PS5" (עם TXT (אנ') ואלן ווקר) |
| 2022 | טאיון | "Toddler" |
הערות שוליים

↑  "salem ilese biography". Last.fm (באנגלית). נבדק ב-2022-05-05.
↑  "Salem Ilese Confronts Existential Dread With Debut EP, '(L)only Child'". American Songwriter (באנגלית אמריקאית). 2021-06-01. נבדק ב-2022-05-05.
↑  Leight, Elias (2020-09-10). "'Mad at Disney': How an Angry Fan Made a Massive TikTok Hit". Rolling Stone (באנגלית אמריקאית). נבדק ב-2022-05-05.
↑  "Salem Ilese and Berklee's Bonnie Hayes on Viral TikTok Hit 'Mad at Disney'". Berklee Online Take Note (באנגלית אמריקאית). 2020-10-05. נבדק ב-2022-05-05.
↑  "Gold & Platinum". RIAA (באנגלית אמריקאית). נבדק ב-2022-05-05.
↑  "Get To Know: Salem Ilese | MTV UK". www.mtv.co.uk (באנגלית). נבדק ב-2022-05-05.
↑  "The Glory And The Irony Of "Mad At Disney"". Stereogum (באנגלית). 2020-09-14. נבדק ב-2022-05-05.
↑  "Billboard Global 200". Billboard (באנגלית אמריקאית). 15 בספטמבר 2020. נבדק ב-2022-05-05. {{cite journal}}:  (עזרה)
↑  "Top 100 Popular Songs Rolling Stone Music Charts". Rolling Stone (באנגלית אמריקאית). נבדק ב-2022-05-05.
↑  "Top Triller Global". Billboard (באנגלית אמריקאית). 5 באוגוסט 2020. נבדק ב-2022-05-05. {{cite journal}}:  (עזרה)
↑  Leight, Elias (2021-08-12). "Her Breakout Hit Skewered Disney. Build-A-Bear and Barbie Are Next". Rolling Stone (באנגלית אמריקאית). נבדק ב-2022-05-05.
↑  "Pop Singer/Songwriter Salem Ilese is seen at her cereal and milk food..." Getty Images (בגרמנית). נבדק ב-2022-05-05.
↑  "Salem Ilese Is Turning Brand Names Into Playful Pop Songs". Elite Daily (באנגלית). נבדק ב-2022-05-05.
| --- | --- |
בקרת זהויות :  ISNI: 0000 0004 9271 4907  LCCN: no2022076736  MusicBrainz: c0583ff5-73cd-444b-9870-fe781c9eef17  VIAF: 2364165628885342480000   WorldCat (עם VIAF): 2364165628885342480000
סלספילס (מחנה ריכוז)

המחנה בשנת 1941
אסירים בסלספילס
הכניסה למחנה הריכוז סלספילס. הכתובת בלטבית אומרת: מעבר לשער זה, האדמה גונחת
אתר זיכרון לילדים בסלספילס
מפת מחנות ריכוז והשמדה בשואה
סלספילס (בלטבית: Salaspils) היה מחנה ריכוז שהוקם בסוף 1941, 18 ק"מ דרומית-מזרחית לריגה שבלטביה, בו ריכזו הנאצים אסירים יהודים, אסירים פוליטיים, שבויי מלחמה וילדים יתומים. חלק מהם מצאו בו את מותם.
היסטוריה של המחנה

באוקטובר 1941, החל בתכנון מחנה סלספילס בלטביה בראשות קצין האס אס רודולף לנגה, מפקד משטרת הביטחון במדינה. תחילה תוכנן המחנה למטרת כליאת אנשים שנעצרו על ידי המשטרה ושבויי מלחמה. לאחר מכן תוכנן להכיל בו יהודים שגורשו מגרמניה וממדינות אחרות ללטביה לצורך עבודות כפייה, תוך הריגת הילדים בהתאם לתוכנית הפתרון הסופי. המקום שנבחר, סמוך לעיר סלספילס, היה נגיש לרכבת הראשית המחברת בין ריגה לדאוגבפילס, שתי הערים הגדולות בלטביה.
באוקטובר 1941 המחנה הכיל שבויי מלחמה סובייטים ממחנה סטאלג 350z, וכן אסירים יהודים צ'כים וכמה יהודים גרמנים ממחנה הריכוז יונגפרנהוף. באמצע ינואר 1942, כ-1,000 יהודים גרמנים מגטו ריגה נאלצו לעבוד בבניית המחנה. מחסור בשינה, תנאים סניטרים גרועים, חוסר תזונה חמור ומזג האוויר הקר גרמו למספר גבוה במיוחד של הרוגים מתוכם. רק כשליש מהם חזר לגטו ריגה במצב בריאותי קשה ורובם מתו לאחר מכן.
הנאצים תכננו לגרש את היהודים האחרונים שנותרו בגרמניה בסוף קיץ 1942. לצורך כך עודכנו תוכניות המחנה במאמץ לאפשר לו להכיל 15,000 יהודים שיגורשו מגרמניה. בסתיו של שנת 1942 היו במחנה רק 15 צריפים מתוך 45 שתוכננו, דיור ל-1,800 אסירים. התוכנית להרחבתו של סלספילס כמחנה ריכוז גדול ליהודי גרמניה לא יצאה לבסוף אל הפועל, אך למרות שהוגדר כבית מאסר משטרתי, הוא הפך להיות דומה למחנה ריכוז בדרך ארגון העבודה שבו, סוג האסירים ודרך הטיפול בהם. לאחר מכן הוגדר רשמית כמחנה ריכוז.
עד סוף שנת 1942 מחנה סלספילס הכיל אסירים פוליטיים בעיקר (שבתחילה היו כלואים בכלא המרכזי של ריגה), זרים שנכלאו כשביקשו לחזור מרוסיה ללטביה שהנאצים ראו בהם חשודים מבחינה פוליטית, ואסירים מקומיים. באותה עת שהו בו רק עשרה אסירים יהודים, לאחר שמרבית היהודים מתו או הוחזרו לגטו ריגה במצב קשה.
כתוצאה מביצוע "קרב נגד הכנופיות" באזור הגבול הלטבי-רוסי בין ינואר למרץ 1943, נוספו לסלספילס 2,228 נפשות בנוסף ל-1,990 אסירים שהיו בו. בין הכלואים היו 1,100 "ילדי כנופיות" כפי שנקראו, שנאספו ללא קרובי משפחה או משגיחים. התנאים הגרועים בבלוק הילדים הביאו לכך שכמה מאות מהם מתו מטיפוס.
המחנה פורק בסוף ספטמבר 1944 ואחרוני האסירים בו הועברו באונייה למחנה ריכוז שטוטהוף.
היסטוריה של המחנה > אומדן הנרצחים

כ- 12,000 אסירים עברו במחנה במהלך קיומו. בנוסף לכ-1,000 יהודי גרמניה שנספו במהלך שלב הבנייה 3,000-2,000 בני אדם נוספים מתו כאן, מהם מספר גבוה במיוחד של ילדים צעירים ("ילדי הכנופיות"). טענות קודמות כי סלספילס היה מחנה השמדה שבו 53,000 אנשים מצאו את מותם, נדחו על ידי היסטוריונים.
לאחר המלחמה

החל משנת 1949 נפתחו הליכים משפטיים כנגד חלק מהאחראים לפשעי הנאצים בלטביה, כולל בגטו ריגה, ומחנות יונגפרנהוף וסלספילס. חלקם נידונו למאסר עולם.
בשנת 1967 הוקמה אנדרטה לזכר הנרצחים בסלספילס, שכללה חדר תערוכה ומספר פסלי שיש ענקיים.
מראה כללי של אתר הזיכרון סלספילס
פסל אסיר קורס במחנה סלספילס
סרין

ערך זה עוסק בחומצת אמינו. אם התכוונתם לגז עצבים, ראו .
סרין (Serine) היא אחת מ-20 חומצות האמינו המצויות בטבע.
לסרין שייר קטן ופשוט, המורכב מקבוצת מתילן (CH2) אליה קשורה קבוצת הידרוקסיל (OH). קבוצת ההידרוקסיל מסוגלת ליצור קשרי מימן עם מולקולות מים, ולפיכך סרין היא חומצת אמינו קוטבית, ללא מטען והידרופילית.
סרין היא מחומצות האמינו השכיחות ביותר, והיא מהווה בממוצע 6.8% מכלל חומצות האמינו בחלבונים.
סרין מיוצרת בגוף מגלוקוז ומחומצות האמינו גליצין או תריאונין. סרין משמשת בין היתר לחיזוק מערכת החיסון וליצירת נוגדנים. כמו כן חשובה סרין לבניית  פוספוליפידים וליצירת ממברנות התאים, חשובה למיאלין העוטה את העצבים, מסייעת לסינתוז קרטין, חשובה לייצוב הגוף כנגד תנודות חזקות בשיעור סוכר בדם. כמו כן חשובה לחילוף החומרים של בסיסים בחומר התורשתי.
סרין מצויה במוצרי בשר, במוצרי חלב, בקטניות, בקמח חיטה ועוד.
סינגל בכורה

סינגל בכורה מציין את הסינגל הראשון של זמר, להקה או פזמונאי שיוצא לאור וזמין למכירה, הורדה או הפצה. סינגלי בכורה הם סינגלים אשר פותחים את הקריירה המוזיקלית של אמנ/ית. במקרים רבים, סינגל בכורה מופץ גם כסינגל המוביל מתוך אלבום הבכורה בו הוא נכלל (כדוגמת "...Baby One More Time" שנחשב לסינגל הבכורה של בריטני ספירס ולסינגל המוביל מאלבום הבכורה שלה, ...Baby One More Time.).
סינגלים רבים, בעיקר סינגלי בכורה, מובילים להצלחה ההמשכית של האמני/ת. עם זאת, במקרים מסוימים יצאו סינגלי בכורה שנכשלו, אך בהמשך הקריירה של האמנ/ית יצאו להיטים בין-לאומיים. "Everybody" של הזמרת-יוצרת האמריקאית מדונה שיצא לאור בשנת 1982 כסינגל הבכורה שלה נכשל, אך במרוצת השנים הוציאה עשרות להיטים בין-לאומיים והפכה לאמנית הנמכרת ביותר בכל הזמנים. במקרים מסוימים, יוצא סינגל בכורה בשפה מסוימת המאפיינת שוק מוזיקלי מסוים, ובהמשך יוצא סינגל בכורה בין-לאומי (כדוגמת סינגל הבכורה "Magia" של שאקירה, שנכשל אך בהמשך יצא סינגל הבכורה הבין-לאומי שלה, "Whenever, Wherever" שזכה להצלחה בכל המצעדים).
היסטוריה

תקליט הסינגל הראשון נוצר על ידי חברת RCA רקורדס ב-1 בפברואר 1949 זאת לאחר שב-21 ביוני 1948 חברת קולומביה רקורדס הציגה לראשונה את אריך-הנגן.
סינגלים נשלחים הן לתחנות הרדיו והן למכירה בחנויות, אם כי לעיתים קרובות נשלחים הסינגלים לרדיו לפני יציאתם לחנויות, כחלק ממהלך של יחסי ציבור וקידום מכירות קודם להגעת האלבום לחנויות. לעיתים השיר המופיע בסינגל שונה במעט מהשיר המופיע באלבום, בהתאם לצורכי הרדיו - מילים בעייתיות מצונזרות, ושיר שאורכו אינו מתאים לרדיו מתקצר.
מפיצת המוזיקה הדיגיטלית הגדול ביותר, האייטונס, מחשיבה עד שלוש רצועות שאורכן פחות מעשר דקות כל אחת כסינגל.
סינגלי הבכורה הנמכרים ביותר > בעולם

| אמנ/ית | שם הסינגל | שנת יציאה | סוגה | סך כל מכירות (במיליונים) | מקור |
| --- | --- | --- | --- | --- | --- |
| ליידי גאגא | "Just Dance" | 2008 | אלקטרופופ • סינת'פופ • דאנס-פופ | 28,590,000 |  |
| מייגן טריינור | "All About That Bass" | 2014 | באבלגם פופ • דו-וופ • היפ הופ | 27,070,000 |  |
| קשה | "Tik Tok" | 2009 | דאנס-פופ • אלקטרופופ | 25,455,000 |  |
| קייטי פרי | "I Kissed a Girl" | 2008 | פופ רוק • אלקטרופופ • גל חדש • דיסקו | 15,665,000 |  |
| זאין | "Pillowtalk" | 2016 | R&B אלטרנטיבי • אלקטרוני | 15,515,000 |  |
| אווה מקס | "Sweet but Psycho" | 2018 | פופ • דאנס-פופ • אלקטרופופ • סינת'פופ | 15,145,000 |  |
| בריטני ספירס | "...Baby One More Time" | 1998 | טין פופ • דאנס-פופ | 13,275,000 |  |
| שאקירה | "Whenever, Wherever" | 2001 | עולם • פופ לטיני | 11,390,000 |  |
סינגלי הבכורה הנמכרים ביותר > בישראל

במרוצת השנים יצאו בישראל מספר רב של סינגלי בכורה, אך נתונים אודות מכירותיהם אינם ידועים. עם זאת, חלקם הפכו ללהיטים ארציים.
| אמנ/ית | שם הסינגל | שנת יציאה | סוגה |
| --- | --- | --- | --- |
| ריטה | "בגידה" | 1985 | פופ |
| דנה אינטרנשיונל | "סעידה סולטנה" | 1992 | אלקטרוני • דאנס • פופ |
| מאיה בוסקילה | "יש בליבי כינור" | 2003 | פופ |
| קרן פלס | "איתי" | 2006 | פופ |
| אתי ביטון | "פתגם סיני" | 2010 | מזרחי |
| סטטיק ובן-אל תבורי | "ברבי" | 2015 | ים-תיכוני • פופ |
| עדן חסון | "שמישהו יעצור אותי" | 2017 | ים-תיכוני • פופ |
| אלה לי להב | "זוט עני" | 2020 | קיי-פופ |
ראו גם

אלבום בכורה
הערות שוליים

↑  Jessica M. Goldstein October 23, 2018 at 12:09 PM EDT, 'Britney Spears wanted to be a star': An oral history of '...Baby One More Time', EW.com (באנגלית)
↑  Best-selling female recording artist, Guinness World Records (באנגלית בריטית)
↑  "Madonna at 60: The Queen of Pop in seven charts". BBC News (באנגלית בריטית). 2018-08-15. נבדק ב-2022-09-19.
↑  Release group “Magia” by Shakira - MusicBrainz, musicbrainz.org
↑  Song “Whenever, Wherever” - MusicBrainz, musicbrainz.org
↑  iTunes Single & EP definitions, EmuBands (באנגלית בריטית)
↑  Lady Gaga "Just Dance" - Sales Worldwide, Twitter
↑  Meghan Trainor "All About That Bass" - Sales Worldwide, Twitter (באנגלית)
↑  Kesha "Tik Tok" - Sales Worldwide, Twitter
↑  Katy Perry "I Kissed a Girl" - Sales Worldwide, Twitter
↑  Zayn "Pillowtalk" - Sales Worldwide, Twitter
↑  Ava Max "Sweet but Psycho" - Sales Worldwide, Twitter
↑  Britney Spears "...Baby One More Time" - Sales Worldwide
↑  Shakira "Whenever, Wherever" - Sales Worldwide, Twitter
סמל וושינגטון

| --- | --- |

 גרסאות
 
 סמל סגן המושל
 פרטים
 המחזיק בסמל:  מדינת וושינגטון
 תאריך אימוץ:  1889
 התקנים
 אלמנטים נוספים:  דיוקנו של ג'ורג' וושינגטון ומסביבו טבעת חיצונית והכיתוב "סמל מדינת וושינגטון".
 פרטים נוספים
 שימוש:  דגל מדינת וושינגטון
חותם מדינת וושינגטון הוא הסמל הרשמי של מדינת וושינגטון, ובו מונצח דיוקן דמותו של "אבי האומה" האמריקאית, ג'ורג' וושינגטון. הדיוקן צויר על ידי גילברט סטוארט. בטבעת החיצונית של הסמל כתוב: "The Seal of the State of Washington" (עברית: "סמל מדינת וושינגטון") ושנת הקמתה של המדינה, 1889. בשנה הזאת הופכת מדינה להיות המדינה מספר 42 בקונפדרציית המדינות של אמריקה. הסמל מופיע גם בדגל מדינת וושינגטון, במרכז, כאשר מתחתיו רקע ירוק.
הסמל עוצב על ידי צ'ארלס טלאקוט, בהתבסס על  דיוקנו של ג'ורג' וושינגטון, שצויר על ידי גילברט סטיוארט. בסמל היה אמור להופיע איור של הר ריינייר שנמצא במחוז פירס של מדינת וושינגטון, אבל טאלקוט התנגד לכך, והציע תחתיו את דיוקנו של ג'ורג' וושינגטון.
סמל סגן המושל

בנוסף לסמל הנוכחי, לסגן מושל המדינה יש סמל משלו, שנוצר בשנת 1959.
ראו גם

מדינת וושינגטון
דגל מדינת וושינגטון
הערות שוליים

↑  היסטוריית סמל מדינת וושינגטון באתר המדינה
| סמלי מדינות ארצות הברית |
| --- | --- | --- |
| סמל פדרלי | סמל ארצות הברית |  |
| סמלי מדינות | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • ויומינג • ויסקונסין • וירג'יניה • וירג'יניה המערבית • ורמונט • וושינגטון • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד |  |
| סמלי אזורים מבודדים | סמואה האמריקנית • גואם • איי מריאנה הצפוניים • פוארטו ריקו • איי הבתולה של ארצות הברית |  |
| סמל מחוז קולומביה ווושינגטון | וושינגטון, מחוז קולומביה |  |
סלסטיט

| --- | --- |
סלסטיט שנכרה בפולין
סלסטיט שנכרה בפולין
 תכונות המינרל
 הרכב כימי:  SrSO4
 מערך קריסטלוגרפי:  אורתורומבי
 צורת הגביש:  להבי
 צבע:  כחול אבל יכול להיות חסר־צבע, צהוב עם כתמים באדום, ירוק וחום.
 ברק:  זגוגי
 שקיפות:  שקוף עד שקוף למחצה
 פצילות:  מושלמת בכיוון אחד גרועה בכיוונים אחרים.
 שבירה:  דמוית קונכייה
 קשיות:  3 - 3.5 בסולם מוס
 משקל סגולי:  3.9
 שרטוט:  לבן
 מינרלים נלווים:  קלציט, גבס, גופרית ופלואוריט.
סלסטיט (או סטרונציום גופרתי), הוא מינרל שנוסחתו SrSO4 הידוע גם בשם "סלסטין".
סלסטיט מופיע בטבע כגביש וכגוש סיבי דחוס ובדרך כלל נמצא בסלעי משקע. מופיע לעיתים קרובות בסביבת גבס, הליט וסידן גופרתי (CaSO4).
סלסטיט נמצא במקומות רבים בעולם ונכרה בעיקר בכמויות קטנות, משום שהביקוש למינרל זה נמוך. אחוז המרכיבים משתנה ממקור למקור, במדגסקר לדוגמה נמצאו גבישים כחלחלים.
בעבר הייתה בריטניה היצרנית המובילה בעולם של סלסטיט וסיפקה כ-90% מהצריכה העולמית. מקור הסלסטיט של בריטניה היה מרבץ גדול במחוז גלוסטרשייר. בזמן מלחמת העולם השנייה, השתבשה פעולת האוניות מבריטניה לארצות הברית ונדרשו מקורות סלסטיט חדשים. במקסיקו נמצא מרבץ סלסטיט חדש, שתכולת הבריום שלו הייתה גבוהה לעומת תכולת הבריום בסלסטיט הבריטי.
מרבצים נוספים של סלסטיט נמצאו בטורקיה, ארצות הברית, ספרד, איראן, אלג'יריה, פקיסטן, ארגנטינה ועוד.
סלסיט ממדגסקר
נתיב סחר

מפה בה ניתן לראות את נתיבי הסחר במרכז אסיה בין 128 לפנה"ס עד 150 לספירה
נתיב סחר הוא סדרה של נתיבים ותחנות, בין אם ימיים ובין אם יבשתיים, המשמשים להובלת סחורות, המהווים יחד רשת לוגיסטית בין סוחרים. נתיב סחר מאפשר לסחורות להגיע לשווקים מרוחקים, וממנו מסתעפים נתיבים נוספים המתחברים לרשתות קטנות יותר של נתיבי תחבורה מסחריים ולא מסחריים. בין נתיבי הסחר הבולטים הייתה דרך הענבר אשר שימשה למסחר בין מצרים ליוון ורומא, ודרך המשי אשר שימשה למסחר בין אירופה למזרח אסיה דרך מרכז אסיה. בעבר, בישראל עברה דרך הבשמים, אשר עברה מדרומו של חצי האי ערב אל חופי הים התיכון, והיוותה חלק מרשת של דרכי מסחר בין אירופה והמזרח.
במהלך ימי הביניים, צצו ארגונים שמטרתם להגן על האינטרסים של הסוחרים בנתיבי המסחר, כמו ברית ערי הנזה.
כיום, הפעילות המסחרית אינה מתבצעת בנתיבי הסחר של העולם הישן, אלא באמצעות "נתיבים" חדשים יותר בין מדינות לאום מודרניות, הכוללים הובלה בצינורות, נתיבי רכבת, מכוניות, מטוסים, ותקשורת אלחוטית או אינטרנטית. הסחר המודרני משגשג הודות להסכמי סחר חופשי בינלאומיים, המאפשרים לסחורות לחצות גבולות ללא הגבלות משמעותיות.
היסטוריה > פיתוח הנתיבים המוקדמים > התפתחות מוקדמת

נתיבי מסחר ארוכי-מרחק פותחו לראשונה בתקופה הכלקוליתית, כאשר מאמצע האלף השני לפני הספירה החלו להתפתח רשתות תחבורה מרכזיות למסחר בין דרום מזרח אסיה, דרך הודו ועד הים התיכון. במהלך האלף השני לספירה החל האדם להשתמש בחיות משא על מנת להוביל סחורות, והדבר האיץ את השימוש בנתיבים ואת פיתוחם, שכן מספוא היה זמין לרוב לאורך הדרך. כך למשל, ביות הגמל אפשר לנוודים ערבים לשלוט בסחר בינעירוני בתבלינים ובמשי מהמזרח הרחוק ועד חצי האי ערב. נתיבים רבים החלו להיסלל עם התפתחות השימוש בברזל ובברונזה.
היסטוריה > פיתוח הנתיבים המוקדמים > סחר ימי

ישנן עדויות כי כבר בין האלף הרביעי לשלישי לפני הספירה, ניווט ימי היה ידוע בשומר (חבל ארץ במסופוטומיה). בנוסף, ידוע כי מצרים העתיקה ייבאה תבלינים מארץ פונט (מזרח אפריקה) ומחצי האי ערב באמצעות נתיבי סחר דרך הים האדום.
באסיה, העדות המוקדמת ביותר לסחר ימי הייתה רשתות הסחר הנאוליתיות של העמים האוסטרונזיים, אשר שימשו בין היתר להעברת ירקן בין הפיליפינים, טאיוואן, דרום וייטנאם ותאילנד. הנתיב הסתעף לנתיבים נוספים מאינדונזיה ומלזיה המחברים את סין עם דרום אסיה והמזרח התיכון, וזאת מאז תקופה המשוערכת לשנת 500 לפני הספירה. הנתיבים שימשו בעיקר להפצת תבלינים מדרום מזרח אסיה למערב, ואף היוו גורם עקיף להפצת ההינדואיזם והבודהיזם במזרח. רשתות הסחר האמורות נודעו לימים כ"דרך המשי הימית", אם כי זהו כינוי שגוי, שכן בעיקר תבלינים, ולא משי, נסחרו לאורך נתיב זה.
היסטוריה > פיתוח הנתיבים המוקדמים > נתיבי מסחר גלויים

רישומים מהמאה ה-19 לפני הספירה מעידים על קיומה של מושבת סוחרים אשורית בקנש בקפדוקיה (כיום בטורקיה המודרנית). קרוב לאזור זה, בחצי האי אנטוליה עברו נתיבי יבשה מסחריים מאסיה לאירופה, וכן הנתיב הימי מהים התיכון לים השחור. רשתות המסחר של העולם הישן כללו את כביש המטען הגדול של הודו ודרך הקטורת של חצי האי ערב.
בשנת 312 לפני הספירה, נבנתה על ידי הרומאים, בתקופת הקנסור אפיוס קלאודיוס קאיקוס, רשת תחבורה המורכבת מכבישים מהירים בעלי משטח קשיח, תוך שימוש בבטון עשוי אפר וולקני וסיד. רשת זו שימשה להפצת דת, מסחר וטכנולוגיה, והיוותה גורם משמעותי לצמיחת הציוויליזציה העירונית.